**furând un amurg**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

FURÂND UN AMURG

de Marian Florentin Ursu

\*

Nu ştiu ce ţi-a venit dintr-odat

Să răstorni o livadă în paie,

Înseram sub un măr tămâiat

Şi obrazul ţi-era de văpaie

Nu ştiu, parcă voiai ca să guşti

Cu buzele macii şi-altarul

Şi izvorul de munte să-l muşti

Să ne curgă prin sânge hotarul

Nu ştiu ce ţi-a venit într-un pârg

Să arunci peste mine grădina,

Când plecam să furăm un amurg

Şi o lună pândea ca jivina...